Sergej Surovikin

Sergej Vladimirovitsj Surovikin (Сергей Владимирович Суровикин, født 11. oktober 1966 in Novosibirsk) er en russisk general.

Liv og virke

Militær utdannelse og tjeneste
Etter eksamen fra videregående skole i 1987, ble Surovikin uteksaminert fra Omsk militærhøgskole M. W. Frunse. Hans første kommando var som sjef for en motorisert riflepeltong eller kompani og i 1991 var han kaptein for en motorisert riflebataljon; rundt 1992 ble han forfremmet til major. I 1995 studerte han ved Frunze Militærakademi og tjenestegjorde deretter i Tadsjikistan som sjef for en motorisert riflebataljon og deretter som stabssjef for en motorisert divisjon. I 2002 studerte han ved Militærakademiet for generalstaben.

Fra 2002 til 2004 var han oberst og generalmajor, sjef for en motorisert rifledivisjon i Jekaterinburg og deltok deretter til 2005 i den andre Tsjetsjenia-krigen. Fra 2008 til januar 2010 ledet han generalstabens hovedkvarter og ble forfremmet til generalløytnant i 2010. I 2012 ledet han en arbeidsgruppe i Det russiske forsvarsdepartementet. I 2013 ble han sjef for militærdistriktet med tittel generaloberst. Fra mars til desember 2017 var han sjef for de russiske styrkene i Syria i den syriske borgerkrigen, hvor han ble kjent for terrorbombing mot sivile.

I 2017 ble Surovikin utnevnt til øverstkommanderende for Luft- og romstyrkene i Den russiske føderasjonen. Fra januar til april 2019 var han igjen sjef for de russiske styrkene i Syria.

Russlands invasjon av Ukraina fra 2021
I 2021 ble han forfremmet til Armégeneral. I Russlands invasjon av Ukraina 2022 kommanderte han troppegruppen "Sør". 

I oktober 2022 ble han utnevnt til sjef for hele invasjonsstyrken.  Kort tid etter kom et russisk terrorangrep med minst 75 kryssermissiler mot sivile i Ukraina. 11. januar 2023 ble Valerij Gerasimov utnevnt til ny sjef for Ukrainas «militære spesialoperasjoner», med Surovikin som assistent.

Arrestert?
Sent i juni 2023 ble han arrestert i henhold itil ubekreftede meldinger, etter at han skulle ha biltt tilknyttet Wagnergruppens opprør  og ifølge CNN var det blitt avslørt at han selv var medlem av Wagnergruppen. Surovikins datter hevdet i et påstått intervju til en russisk kanal på Telegram at hun stod i kontakt med faren og ay han slett ikke var tatt i forvaring. Wall Street Journal rapporterte den 13. juli at Surovikin var blitt tatt i forvaring ifølge «folk som var kjent med situsjonen».

Den 23. august 2023, samme dag som flystyrten i Tver oblast som kostet Wagnergruppen dens toppledelse livet, ble det kjent at Surovikin var helt fjernet fra sine militære kommandoer, men at han forble understilt det russiske forsvarsministeriums myndighet. 

Surovikin er gift og har fire barn.

Utmerkelser (Utvalg) 
 Tapperhetsorden (tre ganger)
 Den Hellige Georgs Orden
 2017: Helt av Den russiske føderasjon for innsatsen i Syria
 2022: Helt av Folkerepublikken Lugansk

Referanser

Eksterne lenker 
 

Russiske generaler
Russiske militære fra den russisk-ukrainske krig
Personer tilknyttet Wagnergruppen
Sovjetiske offiserer
Russere
Personer fra Novosibirsk